A close-up of a logo

AI-generated content may be incorrect.

**Cyfleon i Artistiaid Cyswllt gyda Papertrail**

Rydym yn chwilio am ddau Artist Cyswllt allblyg ac angerddol i ymuno â’r cwmni yn rhan amser o fis Ebrill 2025 am gyfnod o 7 mis. Yn ystod yr amser hwn byddwch yn datblygu eich prosiect creadigol eich hun gyda chymorth Cyd-Gyfarwyddwyr Artistig Papertrail, Jonny Cotsen a Bridget Keehan ac yn cyfrannu tuag at gyfeiriad creadigol Papertrail.

**Amdanom ni.**

**Ein nod ydy darganfod straeon sydd heb eu clywed a’u cyflwyno i gynulleidfaoedd mewn ffyrdd gafaelgar. Mae pob cynhyrchiad yn gyfuniad o ysgrifennu unigryw a llwyfannu anturus. Mae hygyrchedd creadigol wrth wraidd ein gwaith yn ogystal a’n dull ‘preswyl’ i greu prosiectau. Rydym yn gweithio yn agos gyda chymunedau i ddod o hyd i’r stori sydd angen ei chlywed. Rydym yn ymroddedig i greu gwaith cynhwysol a dyfeisgar sydd yn adlewyrchu lleisiau amrywiol. Ein nod ydy grymuso artistiaid i greu theatr arloesol sydd yn herio safbwyntiau ac yn cysylltu gyda chynulleidfaon Cymru a thu hwnt.**

**Amdano chi.**

Rydym yn awyddus i gefnogi dau artist ‘canol-gyrfa’ o Gymru neu wedi eu lleoli yng Nghymru sydd yn chwilio am gyfle i ddyrchafu eu hymarfer, dysgu sgiliau newydd a chyfrannu yn greadigol i waith Papertrail. Bydd ganddo chi brofiad mewn ysgrifennu ac/neu ddyfeisio theatr ond angen y gefnogaeth i fynd gam ymhellach gyda’ch gwaith.

Byddwch yn meddu ar:

* Brofiad o greu theatr, ysgrifennu, perfformio, dyfeisio ac/neu gyfarwyddo.
* Angerdd i rymuso lleisiau sydd yn cael eu tangynrychioli a chreu celfyddyd cynhwysol.
* Sgiliau cyfathrebu ac hwyluso ardderchog, gyda’r gallu i ymgysylltu gyda chyfranogwyr o bob gallu a chefndir.
* Brwdfrydedd am waith Papertrail.

Byddwch yn derbyn:

Ffi o £5,950 am 35 diwrnod wedi eu gwasgaru dros 7 mis

Mentoriaeth creadigol gan Bridget a Jonny

Cyfle i rannu a datblygu sgiliau newydd

Cyfle i weithio ar brosiect Papertrail

Cyfle i ddatblygu syniad creadigol newydd a chael cefnogaeth i ddatblygu’r syniad hwnnw.

**Sut i ymgeisio**

I ymgeisio, anfonwch os gwelwch yn dda:

1. **Eich CV** (dim mwy na 2 dudalen) – gan gynnwys dolen i’ch gwaith/gwefan.
2. **Enghraifft o waith diweddar** – gall hwn fod yn gysyniad cynhyrchiad (uchafswm o 5 tudalen) neu enghraifft o sgript (uchafswm o 8 tudalen) neu ddolen i ffilm fer. Unrhywbeth sydd yn eich barn chi yn cynrychioli eich llais creadigol orau.
3. **Datganiad i gydfynd a’r cais** (dim mwy na 2 dudalen/ cyfanswm o 5 munud) – yn dweud wrthym:

* am eich gwaith a’r hyn sydd yn eich cymell i greu
* pam fod ganddo chi ddiddordeb gweithio gyda Papertrail
* beth yn eich barn chi y bydde chi’n ei elwa a beth fydda chi’n ei gyfrannu fel Artist Cyswllt.

Rydym yn ymroddedig i ddileu rhwystrau i ymgeisio ac yn croesawu ceisiadau mewn unrhyw fformat, gan gynnwys:

- Dogfennau ysgrifenedig

- Recordiad fidio neu sain

- Ceisiadau BSL

Os oes anghenion penodol neu os oes angen cymorth ychwanegol arnoch yn ystod y broses recriwtio, cysylltwch â: contact@papertrail.org.uk

**Anfonwch eich cais i** [**contact@papertrail.org.uk**](mailto:contact@papertrail.org.uk) **erbyn 12yh dydd Gwener Mawrth 21ain. Bydd ymgeiswyr a’r restr fer yn cael eu gwahodd i gyfarfod cychwynnol ddydd Gwener Mawrth 28ain.**

**Hygyrchedd a Chynhwysiad**

Rydym yn awyddus i glywed gan ymgeiswyr o gymunedau sydd yn cael eu tangynrychioli yn y gweithle celfyddydol, yn enwedig wrth ystyried anabledd, dosbarth ac ethnigrwydd, a phobl sydd a phrofiad bywyd sydd yn adlewyrchu y cymunedau rydym yn gweithio â nhw.